**Izziņa par atzinumos sniegtajiem iebildumiem**

|  |
| --- |
| Likumprojekts “Grozījumi Invaliditātes likumā” (turpmāk – Likumprojekts) |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Vispārējs iebildums | **Latvijas pašvaldību savienības iebildums**Latvijas Pašvaldību savienība (LPS) ir izvērtējusi un **nesaskaņo** likumprojektu "Grozījums Invaliditātes likumā" (Likumprojekts).Kā Likumprojekta anotācijā norāda Labklājības ministrija (LM), tas paredz pilnveidot asistenta pakalpojuma pašvaldībā, augstskolā un koledžā nodrošināšanas kārtību un nepieciešamības novērtēšanas kārtību, ieviešot vienotu anketu pakalpojuma nepieciešamības izvērtēšanai pilngadīgām personām. Vienlaikus likumprojekts paredz paplašināt asistenta pakalpojumu bērniem ar invaliditāti, nosakot pavadoņa un asistenta pakalpojumu, **nodrošināt pašvaldības finansētu aprūpes pakalpojumu, kā arī mainīt pakalpojuma piešķiršanas kārtību**.Likumprojekts paredz **uzlikt pašvaldībām papildus pienākumus** (jauna pakalpojuma nodrošināšanu) **bez finansējuma** atbilstoši konceptuālā ziņojuma “Par asistenta pakalpojuma pašvaldībā pilnveidošanu” (Ziņojums) 1A variantam, nav saprotams, kā šis jaunais pakalpojums iekļaujas sociālo pakalpojumu sistēmā (ja tas ir plānots kā sociālais pakalpojums?), vēl vairāk sadrumstalojot sociālo pakalpojumu sistēmu:1. kā minēts anotācijā, Likumprojekta 1.pants tiek papildināts ar 12.punktu, kurā skaidro sociālās aprūpes terminu, faktiski definējot **jaunu pakalpojumu** ar citu saturu kā tas ir noteikts Sociālo pakalpojumu un sociālās palīdzības likumā – aprūpes pakalpojumu kā pasākumu kopumu personai no 5 līdz 18 gadu vecumam ar invaliditāti un izteiktiem un smagiem funkcionēšanas ierobežojumiem, kas ietver aprūpi, uzraudzību, pašaprūpes spēju attīstību un saturīgu brīvā laika pavadīšanu personas dzīvesvietā;
2. Invaliditātes likums tiek papildināts 12.pants ar 6.2 daļu:
	1. nosakot, ka Ministru kabinets nosaka šā panta pirmās daļas 4.2. punktā minētā aprūpes pakalpojuma minimālo vienas pakalpojuma stundas cenu un maksimālo aprūpes pakalpojuma apjomu. Savukārt 12.panta pirmās daļas jaunais 4.2. punkts  nosaka, ka minētais tiek finansēts no pašvaldības budžeta. Atbilstoši anotācijas 10.lapā minētajam atalgojums tiek pielīdzināts “ministrijas padotībā esošo ilgstošas sociālās aprūpes un sociālās rehabilitācijas iestāžu aprūpētāju algai- 608 euro par slodzi. (atbilstoši MK 29.01.2013 noteikumiem Nr. 66 “Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”- 3.mēnešalgu grupa 3.kategorijas maksimālā robeža, 39.saime, I līmenis)”. Ņemot vērā, ka iepriekšminētais atalgojums maksājams no pašvaldības budžeta, uzskatām, ka pēc būtības tiek pārkāpts šobrīd valsts un pašvaldību atlīdzības sistēmā noteiktais princips (Valsts un pašvaldību institūciju amatpersonu un darbinieku atlīdzības likums un tam pakārtotie normatīvie akti), kur katrai pašvaldības domei ir noteikta kompetence (ņemot vērā noteiktā atalgojuma ietvara (mēnešalgas) maksimālo apmēru), noteikt mēnešalgu konkrētajam pašvaldības darbiniekam.

Deleģējot pašvaldībām saistošajos noteikumos aprūpes pakalpojuma piešķiršanas, atteikšanas, izbeigšanas un pārtraukšanas nosacījumus un kārtību, kritērijus aprūpes pakalpojuma nepieciešamības novērtēšanai un **prasības aprūpes pakalpojuma sniedzējam** - tādējādi veidojas būtiska pretruna ar Sociālo pakalpojumu un sociālās palīdzības likuma (SPSPL) normām un sociālo pakalpojumu sistēmu: SPSPL 1.panta 24.punkts nosaka, ka 24) **sociālo pakalpojumu sniedzējs** — persona, kas sniedz **sociālās aprūpes**, sociālās rehabilitācijas, profesionālās rehabilitācijas un sociālā darba pakalpojumus, 17.panta normas, ka sociālos pakalpojumus drīkst sniegt tikai tāds pakalpojumu sniedzējs, kurš reģistrēts sociālo pakalpojumu sniedzēju reģistrā, kā arī to, ka Ministru kabinets nosaka kritērijus sociālo pakalpojumu sniedzēju reģistrēšanai sociālo pakalpojumu sniedzēju reģistrā, reģistrā iekļaujamo informāciju un reģistrēšanas kārtību, nosacījumus izslēgšanai no reģistra, kā arī [**prasības sociālo pakalpojumu sniedzējiem**](https://likumi.lv/ta/id/291788-prasibas-socialo-pakalpojumu-sniedzejiem) | Likumprojekta 1.punktā ir definēts aprūpes pakalpojums – pasākumu kopums personai no 5 līdz 18 gadu vecumam ar invaliditāti un izteiktiem un smagiem funkcionēšanas ierobežojumiem, kas ietver aprūpi, uzraudzību, pašaprūpes spēju attīstību un saturīgu brīvā laika pavadīšanu personas dzīvesvietā. Minētā likumprojekta norma definē jaunu pakalpojumu, specifiskai mērķa grupai, tieši Invaliditātes likuma izpratnē. Aprūpes pakalpojumus personai ar invaliditāti no 5 līdz 18 gadu vecumam un izteiktiem un smagiem funkcionēšanas ierobežojumiem ir viens no pasākumiem invaliditātes seku mazināšanai, līdz ar to tas tiešā veidā nav saistāms ar Sociālo pakalpojumu un sociālās palīdzības likumā noteikto sociālās aprūpes pakalpojumu un no tā izrietošajām tiesībām un pienākumiem sociālo pakalpojumu sniegšanas jomā, tai skaitā noteiktajām prasībām sociālo pakalpojumu sniedzējiem. Invaliditātes likuma izpratnē aprūpes pakalpojums personai no 5 līdz 18 gadu vecumam ar invaliditāti paredz nodrošināt aprūpi, uzraudzību, pašaprūpes spēju attīstību un saturīgu brīvā laika pavadīšanu personas dzīvesvietā. Ministrijas ieskatā pretruna starp deleģējumu pašvaldībai saistošajos noteikumos noteikt aprūpes pakalpojuma piešķiršanas, atteikšanas, izbeigšanas un pārtraukšanas nosacījumus un kārtību, kritērijus aprūpes pakalpojuma nepieciešamības novērtēšanai un prasības aprūpes pakalpojuma sniedzējam un Sociālo pakalpojumu un sociālās palīdzības likuma normām neveidojas, jo likumprojektā tiek definēts “aprūpes pakalpojums” specifiskai mērķa grupai, nevis ieviesta jauna “sociālās aprūpes pakalpojuma” definīcija.Likumprojekts paredz, ka Ministru kabinets nosaka minētā aprūpes pakalpojuma minimālo vienas pakalpojuma stundas cenu, proti, minimālās izmaksas par vienu aprūpes pakalpojuma stundu. Vienas stundas cenas kalkulācijā tiks ņemts vērā, ka pie normāla darba laika (40 h/ned.) atalgojums nevar būt mazāks par 608 euro mēnesī, taču Ministru kabinets nenoteiks konkrētu atalgojuma ietvaru, līdz ar to pašvaldībām saglabāsies tiesības noteikt mēnešalgu konkrētajam pašvaldības darbiniekam. |  |  |
|  | Vispārējs iebildums | **Latvijas pašvaldību savienības iebildums****LPS atkārtoti pauž jau konceptuālā ziņojuma** “Par asistenta pakalpojuma pašvaldībā pilnveidošanu” saskaņošanā LPS un LLPA norādīto:1. Iekļaujot ziņojumā (un šobrīd Likumprojektā) sociālās aprūpes pakalpojumu, tiek dublēts Sociālo pakalpojumu un sociālās palīdzības likuma 23.panta trešajā daļā jau šobrīd noteiktais: “Ja persona dzīvo viena vai ar šo personu kopā dzīvojošie ģimenes locekļi vecuma, veselības stāvokļa vai nodarbinātības dēļ nevar nodrošināt tai nepieciešamo aprūpi, personai ir tiesības saņemt sociālās aprūpes pakalpojumu.” Tas nozīmē, jau šobrīd pastāv ārējais normatīvais regulējums sociālās aprūpes pakalpojuma saņemšanai, kas ir identisks Ziņojumā (Likumprojektā) piedāvātajam. Ja šobrīd vecākiem ar bērnu ar speciālām vajadzībām šāds pakalpojums faktiski nav pieejams, tad būtu jārisina ar to saistītās problēmas.
2. Sociālo pakalpojumu un sociālās palīdzības likuma 4.pants nosaka, ka (1) Sociālos pakalpojumus sniedz, tikai pamatojoties uz sociālā darba speciālista veiktu personas individuālo vajadzību un resursu novērtējumu. Šī brīža LM piedāvājums paredz, ka, piešķirot aprūpes mājās pakalpojumu bērniem, **netiek vērtēti ienākumi**. Ieviešot jebkuru jaunu risinājumu, jāvērtē kopsakarā ar LM pieteikto minimālo sociālo pakalpojumu grozu, redzot visas mērķa grupas un pakalpojumus, nevis šobrīd “izraujot” vienu no pakalpojumiem, turklāt šaurai mērķa grupai, no kopējā konteksta un attiecīgi no jautājuma par nepieciešamā finansējuma apjomu.
3. Ministrijas eksperti ir norādījuši, ka aprūpes pakalpojums bērniem ir atšķirīgs, taču diskusijas par šī pakalpojuma saturu nav notikušas. Pieļaujot, ka šī pakalpojuma sniedzējam nepieciešamas īpašas kompetences, nerodas pārliecība, ka par ministrijas norādītajām vienas vienības izmaksām būs iespējams nodrošināt pakalpojumu.
4. Joprojām nav skaidras vienošanās, **kāds ir īpašās kopšanas pabalsta mērķis**, cik lielā mērā tas būtu attiecināms uz aprūpes nodrošināšanu, kādi būs ministrijas īstenotā individuālā budžeta projekta rezultāti un secinājumi, kurā mērķis ir likt vienkopus visus atbalsta pasākumus ģimenēm, kurās ir bērns ar invaliditāti.

LM Izziņā (8.lpp.) norāda, ka “no pašvaldību budžeta līdzekļiem finansēts sociālās aprūpes pakalpojums bērniem ar invaliditāti bez ienākumu un materiālā stāvokļa izvērtēšanas **palielinās šī pakalpojuma saņēmēju skaitu un līdz ar to arī darba apjomu sociālajiem dienestiem**, taču piedāvātais risinājums padarīs šo pakalpojumu pieejamāku klientiem. Ziņojumā detalizēti sociālās aprūpes pakalpojuma piešķiršanas nosacījumi nav ietverti, par tiem **iesaistītajām pusēm būs jāvienojas tiesību aktu projektu izstrādes gaitā**, līdz ar to šobrīd nav pamatoti pieņemt, ka būtiski tiks palielināts administratīvais slogs saistībā ar sociālās aprūpes pakalpojuma administrēšanu”. Šobrīd tiek virzīts Likumprojekts bez šādas diskusijas. Pašvaldības norāda, ka palielināsies administratīvais slogs, piemēram, Ventspils pilsētas pašvaldība aprēķinājusi, ka, pieaugot pakalpojuma saņēmēju skaitam, nepieciešams palielināt administratīvo kapacitāti (esošo klientu skaits ap 30, jaunie iespējamie klienti ap 100), provizoriski pašvaldībai jaunais pakalpojums gadā izmaksātu ap 125 tūkst. euro.Papildus vēršam uzmanību, ka Ziņojuma saskaņošanas procesā **Finanšu ministrija ir norādījusi** (13.lpp.), ka šobrīd Sociālo pakalpojumu un sociālās palīdzības likuma 8.pantā noteikts, ka klienta vai viņa apgādnieka pienākums ir samaksāt par saņemtajiem sociālās aprūpes un sociālās rehabilitācijas pakalpojumiem, ja šajā likumā nav noteikts citādi. Savukārt, ja klients vai viņa apgādnieks nespēj samaksāt par sociālās aprūpes vai sociālās rehabilitācijas pakalpojumu, pakalpojuma izmaksas tiek segtas no pašvaldības budžeta Ministru kabineta noteiktajā kārtībā. Ņemot vērā, ka ziņojuma projektā atbalstītais risinājuma variants ietver jauna pakalpojuma – sociālās aprūpes bērniem ar invaliditāti no 5 līdz 18 gadu vecumam nodrošināšanu, ko paredzēts finansēt no pašvaldības budžeta, nevērtējot ģimenes materiālo situāciju, atkārtoti norādām, ka par minētā risinājuma īstenošanu nepieciešams panākt vienošanos ar Latvijas Pašvaldību savienību. | Likumprojektā ietvertais risinājums viena pakalpojuma ietvaros nodrošināt gan asistenta pakalpojumu (darbībām ārpus mājokļa), gan aprūpes pakalpojumu (atbalstu mājās aprūpei un uzraudzībai) sagatavots, ņemot vērā bērnu ar invaliditāti vecāku priekšlikumus un vēlmi atbalstu saņemt viena pakalpojuma ietvaros. Bērnu ar invaliditāti vecāki ir norādījuši, ka svarīgi ir, lai asistenta pakalpojums un aprūpes pakalpojums tiktu skatīts kā viens kopums, tāpēc nodalīt atbalstu bērnam mājoklī un ārpus mājokļa nav pareizi.Likumprojekts Ministrijas ieskatā nedublē Sociālo pakalpojumu un sociālās palīdzības likuma 23.panta trešo daļu, jo šī norma nosaka personas tiesības saņemt sociālās aprūpes pakalpojumu – aprūpe mājās, kura saņemšanai saskaņā ar sociālās aprūpes pakalpojumu samaksas vispārīgiem principiem klienta vai viņa apgādnieka pienākums ir samaksāt par saņemtajiem sociālās aprūpes pakalpojumiem. Savukārt likumprojekts paredz, ka no pašvaldības budžeta apmaksātu aprūpes pakalpojumu ir tiesības saņemt personām ar invaliditāti no 5 līdz 18 gadu vecumam, kurām ir izteikti un smagi funkcionēšanas ierobežojumi, pamatojoties uz Veselības un darbspēju ekspertīzes ārstu valsts komisijas atzinumu par īpašas kopšanas nepieciešamību, ja personas likumiskais pārstāvis vai audžuģimene nodarbinātības vai citu objektīvu iemeslu dēļ nevar nodrošināt šīs personas aprūpi un uzraudzību nepieciešamajā apjomā un pašvaldības sociālais dienests konstatējis šādas aprūpes nepieciešamību.Ministrijas ieskatā risinājums nodrošināt no pašvaldības budžeta finansētu aprūpi bērniem ar invaliditāti padarīs šo pakalpojumu pieejamāku klientiem. Īpaši aktuāls šis jautājums ir saistībā ar bērnu vecāku iesaistīšanos darba tirgū, jo salāgot īpaši kopjama bērna aprūpi ar nodarbinātību ir ļoti sarežģīti. Sociālās aprūpes pakalpojumu nodrošināšana ir pašvaldību kompetencē[[1]](#footnote-1), un saskaņā ar normatīvajos aktos noteikto personas pienākums ir samaksāt par sociālās aprūpes pakalpojumu. Tā kā pašvaldību sociālie dienesti sociālās aprūpes pakalpojumus parasti piešķir, ņemot vērā personas/ ģimenes materiālā stāvokļa izvērtējumu, tad šis pakalpojums nav pieejams visām ģimenēm, kuras audzina bērnu ar smagu invaliditāti, uz ko arī ir norādījuši bērnu ar invaliditāti vecāki.  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 23.09.2020. |
|  |  |
| Saskaņošanas dalībnieki | Finanšu ministrija, Tieslietu ministrija, Latvijas Pašvaldību savienība |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Latvijas Pašvaldību savienība |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  |  |  |  |
| Atbildīgā amatpersona |  E.Grāveris, 67021593Einars.Graveris@lm.gov.lv |  |
|   |  |
|  |  |

1. Likuma “Par pašvaldībām” 15.panta 7.punkts, Sociālo pakalpojumu un sociālās palīdzības likuma 9.panta pirmā daļa. [↑](#footnote-ref-1)